open-index/open-wikipedia-markdown huggingface dataset:
Madrės lagūna (Meksika)

**Madrės lagūna** () – pakrantės lagūna šiaurės rytų Meksikoje, Tamaulipaso valstijos šiaurėje, į pietus nuo Matamoroso ir Rio Grandės upės žiočių. Plotas – 1800 km². Lagūnos ilgis 185 km, plotis iki 30 km. Nuo Meksikos įlankos lagūną skiria nerijų ir barjerinių salų grandinė. Į šiaurę nuo lagūnos, kitapus Rio Grandės žiočių (JAV teritorijoje) yra šiaurinė Madrės lagūna.

Madrės lagūna yra hiperdruskinga (druskingumas priklausomai nuo kritulių kiekio svyruoja nuo 0,2 iki 12 %). Pietuose siekia Soto La Marinos upės žiotis. Į lagūną įteka San Fernando upė, tačiau dėl sausringo klimato būdingas didelis garuojamumas, Madrės lagūna vis labiau druskėja ir džiūsta. Pakrantės žemos, smėlėtos, aplink gausu mažesnių lagūnų.

Lagūna patenka į Madrės lagūnos ir Bravo upės deltos floros ir faunos saugomą teritoriją. Tai Ramsaro konvencijos saugoma šlapynė ir UNESCO tarptautinis biosferos rezervatas. Tai svarbi migruojančių paukščių poilsio vieta (ypač svarbi jūriniams sėjikams, smiltinukams, mažiesiems bėgikams). Lagūnoje gyvena 26 ančių rūšys, susitelkia 100 000 siekiantys amerikinių rudagalvių ančių būriai. Gausiai veši *Halodule wrightii* jūržolės.

Pagrindinės pakrančių gyvenvietės – Las Higeriljasas, Karbonerasas.

## Šaltiniai
San Pedro Meskitalis

**San Pedro Meskitalis** () arba **San Pedras** – upė vakarų Meksikoje, Durango ir Najarito valstijose. Prasideda Durango valstijoje, į šiaurę nuo Durango, aukštupyje vadinama La Sauseda. Teka į pietus, pietvakarius, kerta Vakarų Siera Madrės kalnus. Žemupyje, nuo Chesus Marijos miestelio šakojasi į dvi šakas – pietinė įteka į Ramųjį vandenyną ties Los Korčosu, šiaurinė – į Agva Dulsės lagūną.

Didžiausi intakai: Fresnosas, Kasuelasas, Lachitasas (dešinieji), Piedras Blankasas, Hondas, Santa Rosalija (kairieji).

Pagrindinės gyvenvietės prie upės: Nombre de Diosas, San Fransisko del Meskitalis, Tukspanas.

## Šaltiniai
Adolfo Lopeso Mateoso tvenkinys

**Adolfo Lopeso Mateoso tvenkinys** () arba **Humajos tvenkinys** – tvenkinys šiaurės vakarų Meksikoje, Sinaloa valstijoje, į šiaurę nuo Kuljakano. Sudarytas 1957–1964 m. užtvenkus Humajos upę ties El Varechonalio vietove. Ilgis 30 km, plotis iki 10 km. Kranto linija labai vingiuoja, gausu salų.

Užtvanka 750 m ilgio, 105,5 m aukščio. Veikia hidroelektrinė, kurios instaliuota galia – 90 MW.

Užtvanka pavadinta Meksikos prezidento Adolfo Lopeso Mateoso garbei.

## Šaltiniai
Fuertė

**Fuertė** ( 'sraunioji, nuožmioji upė') – upė šiaurės vakarų Meksikoje, Čihuahua ir Sinaloa valstijose. Prasideda Vakarų Siera Madrėje, Tarahumaros kalnagūbryje, susiliejus Verdės ir Urikės upėms. Teka į vakarus, šiaurės vakarus kalnais, žemupyje išteka į lygumą ir teka į pietvakarius. Įteka į Kalifornijos įlanką į vakarus nuo Los Močiso.

Fuertės vanduo naudojamas pasėlių drėkinimui, žemupyje sudarytas Migelio Hidalgo tvenkinys. Per metus upė nuplukdo 5666 x 106 m³ vandens. Pagrindinis miestas prie upės – El Fuertė.

## Šaltiniai
Sylvain Francisco

**Silvenas Fransisko** (*Sylvain Francisco*, g. 1997 m. spalio 10 d.) – Prancūzijos krepšininkas, rungtyniaujantis įžaidėjo pozicijoje.

## Biografija

Gimė imigrantų iš Angolos šeimoje Prancūzijoje. Augo 8 vaikų šeimoje. Lankė sporto mokyklas Paryžiuje, 2014 m. išvyko į JAV, Floridą, kur gavo vidurinį išsilavinimą ir žaidė vietos mokyklų komandose.

Išpažįsta islamą.

## Karjera

Baigęs mokyklą S. Fransisko nežaidė NCAA, o grįžo į Prancūziją ir 2018 m. debiutavo „Metropolitans“ klube. Vėliau žaidė kituose Prancūzijos klubuose, Ispanijoje, Graikijoje. Po sėkmingo sezono „Peristeri“ klube (FIBA Čempionų lygoje rinko vidutiniškai po 16,2 taško, 5,8 rez. perdavimo) persikėlė į Eurolygos klubą Miuncheno „Bayern“.

2024 m. vasarą žaidėją įsigijo Kauno „Žalgiris“.

## Jaunimo ir vyrų krepšinio rinktinės

Silvenas Fransisko atstovavo Prancūzijos jaunimo rinktinėms, 2022 m. debiutavo nacionalinėje rinktinėje.

Prancūzijos sudėtyje dalyvavo 2023 m. pasaulio krepšinio čempionate.

## Laimėjimai
* Vokietijos krepšinio lyga: 2024 m.
* Vokietijos krepšinio taurė: 2024 m.
* Vokietijos krepšinio taurės MVP: 2024 m.
* Karaliaus Mindaugo taurė: 2025 m.
* LKL: 2025 m.
* Eurolygos Spalio mėnesio MVP: 2025
* Karaliaus Mindaugo taurė: 2026 m.

## Šaltiniai
Matt Mitchell

**Metju (Metas) Mičelas jaunesnysis** (*Matthew Mitchell Jr.*, g. 1999 m. kovo 18 d.) – Jungtinių Amerikos Valstijų krepšininkas, rungtyniaujantis lengvojo arba sunkiojo krašto puolėjo pozicijose.

## Karjera universitete

Mokėsi Martino Liuterio Kingo (Riversaidas, Kalifornija) ir Eleanoros Ruzvelt (Istveilis, Kalifornija) mokyklose, atstovavo jų komandoms. 2017–2021 m. mokėsi San Diego valstijos universitete, žaidė už jo komandą „Aztecs“. 2020 ir 2021 m. į Kalnų Vakarų konferencijos geriausių žaidėjų penketuką, 2021 m. išrinktas konferencijos geriausiu žaidėju.

## Profesionali karjera

2021 m. NBA naujokų biržoje M. Mičelas nepakviestas, pradėjo karjerą Europoje. Rungtyniavo Prancūzijos klube Strasbūro „SIG“, vėliau perėjo į Stambulo „Beşiktaş“ Turkijoje.

2024 m. vasarą pasirašė sutartį (1+1) su Kauno „Žalgiriu“.

2025 m. liepos 11 d. „Žalgiris“ nutraukė sutartį su Mattu Mitchellu, kuris netrukus prisijungė prie Stambulo „Bahçeşehir“ klubo, dalyvausiančio 2025–2026 m. Europos taurės sezone kartu su Klaipėdos „Neptūnu“.

## Pasiekimai
* Karaliaus Mindaugo taurė: 2025 m.
* LKL: 2025 m.

## Šaltiniai
NPA Anchors FC

**NPA Anchors Football Club**, o trumpai **NPA Anchors FC** () – Liberijos futbolo klubas, įkurtas Monrovijoje. Dar žinomas kaip **NPA Anchors Monrovia**.   

## Istorija
Kitados rungtyniavo Antrame divizione (II), o vėliau pateko į aukščiausią lygą. 2023–2024 m. sezone rungtyniavo aukščiausioje lygoje. Debiutiniame sezone surinko vos penkis taškus, užėmė paskutinę vietą. Po sezono buvo perkelti į žemesnį divizioną.

Nuo 2024–2025 m. žaidė Antrame divizione (II pakopa).

## Pasiekimai

 **[[Liberian First Division|Aukščiausia lyga]]**
*  **Čempionai (0):** 

 **Futbolo taurė**
*  **Nugalėtojai (0):** 
*  **Finalininkai (?)**: 

 **Supertaurė**
*  **Nugalėtojai (0):** 
*  **Finalininkai (?)**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniavo tradicine apranga.

## Garsesni žaidėjai
; Žaidėjai, atstovavę nacionalinei Liberijos rinktinei
*  , saugas;

## Išnašos

## Nuorodos
* SOCCERWAY
* FLASHSCORE
* [ Transfermarkt]
* Globalsportsarchive
Riversaidas

**Riversaidas** () – miestas Jungtinės Amerikos Valstijose, pietų Kalifornijoje, į rytus nuo Los Andželo (priklauso jo aglomeracijai), prie Santa Anos upės. Apygardos centras. Yra oro uostas, keliai į Los Andželą, San Bernardiną, Koroną, Murietą. Mašinų ir įrengimų (namelių ant ratų, elektronikos, automobilių variklių, lėktuvų ir raketų dalių), maisto (citrusinių vaisių, daržovių perdirbimo), kino pramonė. Riversaidas garsėja kaip citrusinių vaisių auginimo centras. Karštųjų mineralinių versmių kurortas.

Veikia Kalifornijos universiteto citrinmedžių auginimo bandymų stotis, Riversaido, Kalifornijos baptistų, La Sieros privatūs universitetai, Kalifornijos valstijos citrinmedžių istorinis parkas (100 ha), Riversaido Metropolitano, Kalifornijos universiteto entomologijos mokslinių tyrimų, Marčo aviacijos, *Mission Inn*, Riversaido dailės, Riversaido tarptautinis automobilių, Šermano indėnų, Pietų Kalifornijos medicinos, Kalifornijos fotografijos, gamtos istorijos ir kiti muziejai, Svinio dailės galerija, Riversaido „Fox“ teatras, baleto trupė, botanikos sodas. Vyksta Riversaido kino festivalis. Apylinkėse yra automobilių lenktynių trasa, Marčo karinė oro bazė.

2020 m. 54,73 % miesto gyventojų buvo lotynoamerikiečiai, 27,69 % – baltieji, 7,13 % – azijiečiai, 5,98 % – afroamerikiečiai, 3,26 % – mišrios kilmės.

## Istorija
Gyvenvietė pradėjo kurtis 1870 m. kaip Churupos rančos dalis ir pradžioje vadinta Churupa (). Pradžioje čia gamintas šilkas, bet augti pradėjo 1873 m., kai iš Brazilijos čia atvežti auginimui citrinmedžiai. Riversaidas tapo miestu 1883 m., nuo 1893 m. – apygardos centras.

## Šaltiniai
El Asukaro tvenkinys

**El Asukaro tvenkinys** () arba **Martės R. Gomeso tvenkinys** () – tvenkinys šiaurės rytų Meksikoje, Tamaulipaso valstijoje, į vakarus nuo Reinosos. Sudarytas 1946 m. užtvenkus San Chuano upę ties Komaleso gyvenviete. Telkšo 86 m aukštyje. Tvenkinio ilgis 28 km, plotis iki 20 km.

El Asukaro užtvanka 49 m aukščio. Tvenkinys sudarytas drėkinimo reikmėms.

## Šaltiniai
Mokusario tvenkinys

**Mokusario tvenkinys** () arba **Adolfo Ruiso Kortineso tvenkinys** () – tvenkinys šiaurės vakarų Meksikoje, Sonoros valstijoje, 40 km į šiaurės rytus nuo Navachoa. Sudarytas 1959 m. užtvenkus Majo upę ties El Mokusarito gyvenviete. Telkšo 137 m aukštyje. Tvenkinio ilgis 30 km, plotis iki 7 km.

Mokusario užtvanka 62 m aukščio. Įrengta hidroelektrinė, kurios instaliacinė galia 10 MW.

Pavadinta Meksikos prezidento Adolfo Ruiso Kortineso garbei.

## Šaltiniai
Alvaro Obregono tvenkinys

**Alvaro Obregono tvenkinys** () arba **Oviačiko ežeras** () – tvenkinys šiaurės vakarų Meksikoje, Sonoros valstijoje, Vakarų Siera Madrės kalnuose, 35 km į šiaurę nuo Siudad Obregono. Sudarytas 1952 m. užtvenkus Jaki upę ties Buenavistos gyvenviete. Telkšo 91 m aukštyje. Tvenkinio ilgis 30 km, plotis iki 12 km.

Alvaro Obregono užtvanka 1457 m ilgio, 57 m aukščio. Įrengta hidroelektrinė, kurios instaliacinė galia 19 MW. Tvenkinio vandenys gausiai naudojami pasėlių drėkinimui.

Pavadintas Meksikos prezidento Alvaro Obregono garbei.

## Šaltiniai
El Noviljo tvenkinys

**El Noviljo tvenkinys** arba **Noviljo tvenkinys** (), kitaip **Plutarko Eliaso Kaljeso tvenkinys** () – tvenkinys šiaurės vakarų Meksikoje, Sonoros valstijoje, Vakarų Siera Madrės kalnuose, 120 km į rytus nuo Hermosiljo. Sudarytas 1964 m. užtvenkus Jaki upę į šiaurę nuo La Estreljos gyvenvietės. Tvenkinio ilgis 53 km, plotis iki 40 km. Tvenkinio kranto linija labai vingiuota, gausu salų.

El Noviljo užtvanka 139 m aukščio. Įrengta hidroelektrinė, kurios instaliacinė galia 135 MW. Tvenkinio vandenys naudojami pasėlių drėkinimui. Prie šiaurinio kranto įsikūręs San Pedro de la Kuevos miestas.

Įrengiant tvenkinį užlietos 3 jėzuitų misijos. Pavadintas Meksikos prezidento Plutarko Eliaso Kaljeso garbei.

## Šaltiniai
Migelio Hidalgo tvenkinys

**Migelio Hidalgo tvenkinys**, kitaip **Migelio Hidalgo i Kostiljos tvenkinys** () arba **El Mahonės tvenkinys** (*embalse El Mahone*) – tvenkinys šiaurės vakarų Meksikoje, Sinaloa valstijoje. Sudarytas 1952–1956 m., užtvenkus Fuertės upę ties El Mahonės gyvenviete, į šiaurę nuo El Fuertės. Tvenkinio ilgis 30 km, plotis 9 km.

Migelio Hidalgo užtvankos ilgis 2905 m, aukštis iki 81 m. Įrengta hidroelektrinė, kurios projekcinė galia 60 MW.

Užtvanka ir tvenkinys pavadinti Meksikos valstybės veikėjo Migelio Hidalgo i Kostiljos garbei.

## Šaltiniai
La Bokiljos tvenkinys

**La Bokiljos tvenkinys** () arba **Toronto ežeras** () – tvenkinys šiaurės Meksikoje, Čihuahua valstijoje, į šiaurę nuo Hidalgo del Paralio. Sudarytas 1910–1916 m. užtvenkus Končoso upę ties Bokilja de Babisaso gyvenviete. Telkšo 1300 m aukštyje. Tvenkinio ilgis 25 km, plotis iki 5 km.

La Bokiljos užtvanka 80 m ilgio, veikia hidroelektrinė, instaliuota galia 25 MW.

## Šaltiniai
Domantas Stankūnas

**Domantas Stankūnas** (g. 2000 m. birželio 10 d.) – Lietuvos irkluotojas, nacionalinės rinktinės narys.

## Biografija
2021 m. ir 2022 m. kartu su broliu dvyniu Dovydu iškovojo sidabro medalius pasaulio jaunimo iki 23 m amžiaus čempionatuose.

2024 m. iškovojo pakvietimą į 2024 m. vasaros olimpines žaidynes.

## Pasiekimai

## Šaltiniai

## Nuorodos
* World Rowing svetainėje
Simonas Maldonis

**Simonas Maldonis** (g. 1993 m. sausio 5 d.) – Lietuvos baidarininkas, nacionalinės rinktinės narys.

## Biografija
2017 m. debiutavo pasaulio čempionate, kuriame užėmė 9-ą vietą vyrų ketvertų 500 m sprinto irklavime.

2024 m. iškovojo pakvietimą į 2024 m. vasaros olimpines žaidynes.

## Pasiekimai

## Šaltiniai

## Nuorodos
* World Canoe svetainėje
Fluoridas

**Fluoridas** – neigiamai įkrautas fluoro atomas (jonas) (F⁻), dažniausiai randamas įvairiuose mineraluose ir dažnai naudojamas vandens fluoridavimui bei dantų pastose, siekiant apsaugoti dantis nuo ėduonies.

Fluoridas yra labai svarbus dantų sveikatai. Jis stiprina dantų emalį ir padeda apsaugoti nuo dantų ėduonies, skatinant remineralizaciją ir stabdant demineralizaciją. Nors mažesniais kiekiais fluoridas gali būti naudingas kaulams, padedant išlaikyti jų stiprumą, per didelis kiekis gali turėti priešingą poveikį.

Dėl fluorido trūkumo dantys tampa labiau pažeidžiami karieso (ėduonies). Emalis tampa mažiau atsparus rūgštims ir bakterijoms.

Dėl per didelio fluorido kiekio dantų vystymosi metu dantų emalis tampa dėmėtas ir gali būti silpnesnis. Per didelis ilgalaikis fluorido vartojimas siejamas su skeleto fluoroze, kuri gali pasireikšti epizodiniu sąnarių skausmu, sustingimu, tačiau pasitaiko ir osteoporozė, raumenų nykimas, neurologinių defektų. Visgi JAV ji labai reta.

## Rekomenduojama paros norma
Fluorido rekomenduojamos paros normos skiriasi priklausomai nuo amžiaus ir gyvenimo būdo:

* Kūdikiams (0-6 mėn.): 0,01 mg
* Kūdikiams (7-12 mėn.): 0,5 mg
* Vaikams (1-3 m.): 0,7 mg
* Vaikams (4-8 m.): 1,0 mg
* Vaikams (9-13 m.): 2,0 mg
* Paaugliams (14-18 m.): 3,0 mg
* Suaugusiems vyrams: 4,0 mg
* Suaugusioms moterims: 3,0 mg

## Fluorido šaltiniai

* Vanduo: daugelyje šalių geriamasis vanduo yra fluoruojamas, kad būtų apsaugota visuomenės dantų sveikata.
* Dantų pasta ir burnos skalavimo skysčiai: daugelis dantų pastų ir burnos skalavimo skysčių yra praturtinti fluoru.
* Maisto produktai: arbata, jūros gėrybės, vynuogės, razinos ir kai kurie vaisiai bei daržovės.
* Maisto papildai: kai kuriais atvejais gali būti rekomenduojami fluorido papildai, ypač vaikams, gyvenantiems vietovėse, kur vanduo nėra fluoruotas.

## Išnašos
Kubanės-Paazovės žemuma

**Kubanės-Paazovės žemuma** (), **Pakubanės žemuma** () – žemuma Rusijoje, Prieškaukazėje, prie Azovo jūros, tarp Vakarų Kaukazo, Stavropolio aukštumos ir Vakarų Manyčiaus slėnio, į šiaurę nuo Kubanės žemupio. Paviršiaus iškyla iki 150 metrų. Suskaidyta upių slėnių.

Žemumoje būdingi derlingi juodžemiai, todėl stepės išdirbtos, išplėtota žemdirbystė (kukurūzai, saulėgrąžos, cukriniai runkeliai). Yra naftos ir gamtinių dujų telkinių. Didžiausias miestas – Krasnodaras.

## Šaltiniai
Akademijos šv. Povilo bažnyčia

**Akademijos (Dotnuvos) šv. Povilo bažnyčia** – buvusi bažnyčia, stovėjusi Kėdainių rajone, Akademijos miestelyje, Dotnuvos dvaro teritorijoje. Bažnyčia pastatyta XX a. pradžioje, neišlikusi. Pamatų liekanos eksponuojamos skverelyje tarp D. Rudzinsko ir Stoties gatvių, 100 m į rytus nuo kelio . Kelyje link stoties ties šia vieta stovi nedideli vartai su balto mūro stulpais ir užrašu „Dotnuvos selekcijos stotis“.

## Istorija

1903 m. dalis Dotnuvos dvaro žemių atiteko Valstiečių žemės bankui, iš kurio 1908 m. ją išpirko Rusijos valstybės iždas. 1911 m. Valstybės iždui priklausančioje teritorijoje įsteigta P. Stolypino vardo žemės ūkio mokykla, pradėtos jos rūmų ir kitų pastatų statybos. 1911–1914 m. dvaro teritorijoje, be mokyklos, buvo statoma rusų stačiatikių cerkvė, kurios nespėta užbaigti (įrengti) iki I pasaulinio karo. 1915 m. Dotnuvą užėmė vokiečių kariuomenė. Nuo 1915 iki 1924 m. cerkvė stovėjo tuščia ir apleista.

Rusijos imperijos valdymo laikotarpiu statyta cerkvė 1925 m. perduota katalikams. Ji rekonstruota į katalikų bažnyčią. Buvo perdirbti bokštai, įrengtos vidaus patalpos. Taip pat paaukštinta pagrindinės buvusios cerkvės dalis, pastatyti du smailūs varpinės bokštai. Perstatytas pastatas įgavo negotikinį stilių. 1925 m. rugsėjį bažnyčią kunigas Jonas Mačiulis-Maironis pašventino šv. Povilo vardu. 

Bažnyčia veikė iki 1949 m. Vėliau joje įsikūrė muziejus, po to bažnyčios pastatas paverstas sandėliu. 1963 m. tuometinės valdžios įsakymu sveika ir geros būklės neveikianti bažnyčia buvo susprogdinta iki pamatų. Jos vieta išlyginta, apsėta žole, apsodinta medžiais. 1996 m. vykdytos archeologinės ekspedicijos metu (vad. Algirdas Jankevičius) buvo kasinėjama bažnyčios stovėjimo vietoje. Atkasti ir užkonservuoti bažnyčios pamatai. Atidengtas pamatų kontūras išsaugotas žemės paviršiaus lygyje, pavienių medžių apsuptyje. 

## Šaltiniai

* 

## Nuorodos
* Dotnuvos (Akademijos) dvaras, Kėdainių r. *miestai.net*
* Lietuva tada ir dabar. Uždaryta ir apleista Dotnuvos Šv. Povilo (Akademijos) bažnyčia *facebook.com*
* Dotnuvos (Akademijos) panorama iš lėktuvo. V. Murmulaičio albumas ,,Karo aviacijos mokykla” 1932–1940 metais *e-kinas.lt*
Bulgarijos futbolas 1927 m.

**[[Bulgarija|Bulgarijos]] futbolo varžybos [[1927]] m.**
*  prasidėjo 1927 m. pavasarį, turėjo baigtis 1927 m. rudenį, tačiau čempionas liko neišaiškintas;
* s turnyras nevyko.

## 1927 m. čempionatas

Finalas neįvyko ir šalies čempionas liko nenustatytas, kadangi paaiškėjo tik 4 regionų čempionai. Prieš tai buvusiose šalies pirmenybėse Sofijos čempionams buvo atimtas šalies nugalėtojų vardas, tad dėl suirutės apygardų čempionų turnyras neįvyko. Regionų nugalėtojai:
* Trakijska slava Plovdiv
* Levski Ruse
* Slavia Sofia
* Vladislav Varna

## Šaltiniai

* https://www.claudionicoletti.eu/soccer-statistics/campionati-nazionali-in-europa/all-final-tables/bulgaria-league-final-tables/bul-1922-30/
* https://www.rsssf.org/tablesb/bulg27.html
Kuvandykas

**Kuvandykas** () – miestas Rusijoje, Orenburgo srityje, 194 km į rytus nuo Orenburgo, prie Sakmaros upės. Rajono centras (į jo sudėtį neįeina). Stotis prie Orenburgo–Orsko geležinkelio linijos, keliai į Saraktašą, Mednogorską. Mašinų ir metalo apdirbimo pramonė (presų, pramoninių įrengimų gamyba). Yra cerkvė, 2 mečetės.

2010 m. 75,5 % miesto gyventojų buvo rusai, 10,5 % – baškirai, 7,9 % – totoriai.

## Istorija
Kuvandykas ėmė kurtis 1914–1915 m. apie taip pavadintą geležinkelio stotį. 1953 m. suteiktas miesto statusas. TSRS laikais veikė kriolito apdirbimo gamykla.

## Šaltiniai
Dovydas Mstislavičius

**Dovydas Mstislavičius** (, žuvo 1226 m.) – Riurikaičių dinastijos atstovas, Mstislavo Narsiojo sūnus,Toropeco kunigaikštis (1209–1226 m.).

Toropeco valdovu tapo po to, kai jo brolis Mstislavas tapo Naugardo respublikos, o kitas brolis Vladimiras – Pskovo respublikos valdovu.

1212 m. pradžioje dalyvavo Novgorodo ir Pskovo žygyje prieš čudus Šiaurės Estijoje.

1226 m. padedamas Jaroslavo Vsevolodovičiaus Usviato mūšyje atrėmė lietuvių antpuolį, mūšio metu žuvo.

Informacija apie šeimą ir palikuonis neišsaugota.

## Literatūra
* (RU) Литвина А. Ф., Успенский Ф. Б. Выбор имени у русских князей в X–XVI вв. Династическая история сквозь призму антропонимики. – М.: Индрик, 2006. – 904 с. – 1000 экз. – . С. 317

## Nuorodos

* Pirmoji Novgorodo kronika
Kubači

**Kubači** (, kubač. *Арбуканти*, tiurk. *Губечи*) – gyvenvietė Rusijoje, pietų Dagestane, 170 km į pietus nuo Machačkalos, 16 km į pietvakarius nuo Urkaracho. Svarbus kultūrinis centras (kalnų Dagestano liaudies amatų centras). Kubači gyvena vietinė tauta kubačiai (artimi darginams). Gaminami tradiciniai metalo (daugiausia sidabro) dirbiniai (indai, ginklai, papuošalai ir kt.). Išlikę dagestanietiškų bokštų griuvėsių.

## Istorija
VI–XV a. buvo Zirichgerano regiono sostinė. Nuo seno garsėjo metalo apdirbimu, šarvų ir ginklų gamyba.

1965–2015 m. turėjo miesto tipo gyvenvietės statusą. TSRS laikais Kubači gyvenvietėje veikė liaudies amatų kombinatas „Chudožnik“.


Кубачи (3).jpg|Gyvenvietės vaizdas
Кубачи, первая половина XX века.jpg|Kubači ~1936 m.
Kubachi-silver-collection-Oslo-Norway-2023-JUN-21.jpg|Kubači sidabro dirbiniai


## Šaltiniai
Gibraltaro futbolo lygos taurė

**Gibraltaro futbolo lygos taurė** () – buvęs antrinis Gibraltaro futbolo taurės turnyras, kurį trumpai organizuodavo Gibraltaro futbolo asociacija šalies pajėgiausio diviziono komandoms.

## Istorija

Turnyras debiutavo 2013 m., bet po 2015 m. buvo panaikintas. Komandos turnyrą pradėdavo dviejose grupėse, o geriausios jų komandos patekdavo į pusfinalį ir vėliau kovodavo dėl finalo ir taurės.

## Finalai

|-
|  || LRI Gibraltar || Manchester 62 FC || 3-0
|-
|  || College Europa FC || Saint Josephs Gibraltar || 2-1 (prat.)
|}

## Nuorodos
* League Cup (Soccerway.com)
* Turnyro reglamentas (Scoresway.com)
Gibraltaro futbolo supertaurė

**Gibraltaro futbolo supertaurė** () – supertaurės trofėjus, dėl kurio nuo 2000 m. kiekvieną rudenį kovoja Gibraltaro futbolo čempionas ir taurės laimėtojas.

## Istorija

Turnyras debiutavo 2000 m. ir buvo pavadintas Gibraltaro futbolo asociacijos prezidento Jose Reyes garbei.

## Titulai

Per 2000–2024 m. Gibraltaro supertaurę iš viso laimėjo 6 klubai, tarp jų sėkmingiausias – LRI Gibraltar (12 titulų).

|-
| LRI Gibraltar || 12 || 2001, 2002, 2004, 2007, 2008, 2009, 2010, 2011, 2014, 2015, 2017, 2022
|-
| Europa Gibraltar || 4 || 2016, 2018, 2019, 2021
|-
| Manchester 62 Gibraltar || 2 || 2003, 2006
|-
| Glacis United Gibraltar || 2 || 2000, 2005
|-
| Saint Josephs Gibraltar || 2 || 2013, 2024
|-
| Brunos Magpies Gibraltar || 1 || 2023
|}

## Finalai

|-
|  || Glacis United Gibraltar || Gibraltar United || 2-2 (baud. 6-5)
|-
|  || LRI Gibraltar || Gibraltar United || 3-1
|-
|  || LRI Gibraltar || Gibraltar United || 2-0
|-
|  || Manchester 62 Gibraltar || LRI Gibraltar || 1-0
|-
|  || LRI Gibraltar || Gibraltar United || 3-1
|-
|  || Glacis United Gibraltar || LRI Gibraltar || 1-1 (baud. ?-?)
|-
|  || Manchester 62 Gibraltar || LRI Gibraltar || 2-2 (baud. 4-2)
|-
|  || LRI Gibraltar || Manchester 62 Gibraltar || 3-1
|-
|  || LRI Gibraltar || Manchester 62 Gibraltar || 3-1
|-
|  || LRI Gibraltar || Gibraltar United || 3-1
|-
|  || LRI Gibraltar || Saint Josephs Gibraltar || 1-0
|-
|  || LRI Gibraltar || Glacis United Gibraltar || 1-1 (baud. 5-4)
|-
| 2012 m. || colspan=3 | Nevyko
|-
|  || Saint Josephs Gibraltar || LRI Gibraltar || 2-0
|-
|  || LRI Gibraltar || Saint Josephs Gibraltar || 2-2 (baud. 11-10)
|-
|  || LRI Gibraltar || Europa Gibraltar || 3-2 (prat.)
|-
|  || Europa Gibraltar || LRI Gibraltar || 2-0
|-
|  || LRI Gibraltar || Europa Gibraltar || 2-2 (baud. 3-1)
|-
|  || Europa Gibraltar || LRI Gibraltar || 1-1 (baud. 4-2)
|-
|  || Europa Gibraltar || LRI Gibraltar || 1-0
|-
| 2020 m. || colspan=3 | Nevyko dėl pandemijos
|-
|  || Europa Gibraltar || LRI Gibraltar || 3-1
|-
|  || LRI Gibraltar || Europa Gibraltar || 1-0
|-
|  || Brunos Magpies Gibraltar || LRI Gibraltar || 1-0
|-
|  || Saint Josephs Gibraltar || LRI Gibraltar || 1-1 (baud. 4-3)
|}

## Šaltiniai

## Nuorodos
* Gibraltar Super Cup (Flashscore.com)
* Gibraltar Super Cup (Soccerway.com)
Elektrėnų kabamasis tiltas

**Elektrėnų kabamasis tiltas** – kabamasis tiltas pėstiesiems ir dviratininkams Elektrėnuose, nutiestas per marių įlanką šalia Elektrėnų jėgainės, 280 m į pietus nuo Ąžuolyno progimnazijos, miesto paplūdimio prieigose. Prie tilto veda įrengti takai krantinėje, parke nuo Rungos gatvės. Per tą pačią protaką netoli pastatytas Elektrinės gatvės tiltas. Nuo tilto atsiveria platus vaizdas į marias.

1961 m. statant Perkūnkiemyje šiluminę elektrinę, šalia jos buvo užtvenktas Strėvos upelis, iš kurio pildėsi Elektrėnų marios. Statant jėgainę, virš vienos iš susidariusių įlankų pastatytas ir pėsčiųjų tiltas. Juo daugiausia naudojosi elektrinės darbuotojai pakeliui iš gyvenamųjų namų kvartalo į darbą. Tilto pastatymo metu vietovė buvo atvira, be medžių.

Tiltas metalinis, vienos angos, nudažytas žydra spalva. Krantuose įrengti užpiltiniai ramtai. Perdangą sudaro dvi šoninės metalinės sijos, sutvirtintos skersiniais ryšiais, ir ant jų įrengtas paklotas – betono plokštės ir tako danga iš asfaltbetonio. Turėklus atstoja medinių lentų juostos. Tiltą per vertikalias pakabas laiko tempiamieji lynai, įtvirtinti krantinėse ant pilonų. Tilto galuose stovinčios atramos pastatytos iš gelžbetonio, yra apverstos „V“ formos. 

Panašus tiltas-dvynys apie 1980 m. pastatytas Baltarusijoje prie Lukomlio elektrinės (Vitebsko sr.): visas ilgis 113 m, pagrindinio tarpatramio ilgis 70 m, pilonų aukštis 10 m, nudažytas žydrai.


Elektrėnai, po tiltu.JPG|Tilto perdanga iš apačios
Elektrėnai, kabantis tiltas, detalė.JPG|Lynų tvirtinimo detalė


## Šaltiniai

## Nuorodos

* Elektrėnų kabantis tiltas *visit-elektrenai.lt*
* Pėsčiųjų tiltas per Elektrėnų marių įlanką *facebook.lt*
* Elektrėnai. Pėsčiųjų tiltas per Elektrėnų marių įlanką *miestai.net*
Kuva

**Kuva** () – miestas rytų Uzbekistane, Ferganos vilajete, 28 km į šiaurės rytus nuo Ferganos, netoli Kirgizijos sienos; rajono centras. Keliai į Ferganą, Margilaną, Andižaną, Marhamatą, stotis prie Samarkando–Andižano geležinkelio. Maisto (konservų), baldų, medvilnės valymo pramonė.

## Istorija
Kuva (Kuba) minima X a. arabų traktate „Hudud al Alam“. Tai vienas seniausių Ferganos slėnio miestų, išaugęs prie Šilko kelio. Apylinkėse rasta VII–VIII a. budistinės šventyklos liekanų. Viduramžiais Kuvoje buvo citadelė, miesto sienos, tačiau XIII a. miestą sugriovė mongolai.

Dabartinė Kuva miesto statusą gavo 1974 m.

## Šaltiniai
Usviatų mūšis (1226)

**Usviatų mūšis** – 1226 m. kovo 1 d. prie Usviatų ežero įvykęs Pereslavo-Zalesės kunigaikščio Jaroslavo Vsevolodovičiaus kariuomenės ir nenustatytų Lietuvos karvedžių vadovaujamų pajėgų mūšis, pasibaigęs lietuvių pralaimėjimu.

## Istorija
Po Smolensko kunigaikščių pralaimėjimo 1223 m. Kalkos mūšyje Lietuvos kunigaikščiai siekė išnaudoti šią galimybę ir suintensyvino plėšikavimo žygius į buvusias Kijevo Rusios žemes.

1225 m. apie 7 tūkstančių karių dydžio lietuvių pajėgos įsiveržė į Toropeco žemę, nuniokojo kaimus prie vos už trijų varstų nuo Usviatų miesto buvusio Toržoko ir, Laurentijaus metraščio duomenimis, „nužudė daug pirklių“. T. Baranausko teigimu, nuniokotos buvo ir Naugardo bei Smolensko apylinkės.

Slavų kunigaikštysčių pajėgoms vadovavęs Pereslavo-Zalesės kunigaikštis Jaroslavas nesulaukė pagalbos iš 1223 m. vasarą kampanijoje prieš Kalavijuočių ordiną dalyvavusių, tačiau Kalkos mūšyje nesikovusių ir kovinį pajėgumą išlaikiusių Vladimiro kunigaikštystės ir Novgorodo respublikos pajėgų. Jam padėjo Usviatų kunigaikščiai Dovydas Mstislavičius (Mstislavo Udatnio brolis) ir *Vladimiras* su sūnumi (greičiausiai – Jaroslavu).

Su grobiu namo traukusius lietuvius Jaroslavas pasivijo prie Usviato ežero. Užsimezgusiame mūšyje, kuris, T. Baranausko teigimu vyko ant ežero ledo, nugalėjo Vladimiro-Suzdalės pajėgos. Metraštyje teigiama, kad mūšyje žuvo 2 tūkst. lietuvių.

Mūšyje žuvo Usviatų kunigaikštis Davidas Mstislavičius.

Istorikas Juliušas Liatkovskis pastebėjo, kad maždaug 1226–1236 m. fiksuojamas lietuvių žygių skaičiaus sumažėjimas. Tai galėjo sąlygoti kovos dėl Lietuvos sosto Mindaugo iškilimo išvakarėse, prasidėjusios po Lietuvos valdovo žūties. Usviatų mūšis – vienos didesnių to meto kautynių, T. Baranausko spėjimu, tai leidžia manyti, kad Usviatų mūšyje galėjo žūti to meto Lietuvos valdovas, galbūt 1219 m. sutartyje paminėtas vyresnysis kunigaikštis Živinbutas.

## Išnašos
Happenings

**Happenings** – aštuntasis anglų roko grupės „Kasabian“ studijinis albumas, išleistas 2024 m. liepos 5 d. Jam pristatyti išleisti keturi singlai: „Algorithms“, „Call“, „Coming Back to Me Good“ ir „Darkest Lullaby“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 19 tūkstančių kopijų ir jis debiutavo pirmojoje albumų reitingo vietoje, tampant septintuoju grupės įrašu, pasiekusiu šią viršūnę.

## Dainų sąrašas

## Kūrybinė grupė
**Kasabian**
* Chris Edwards – bosinė gitara, pritariamasis vokalas
* Tim Carter – būgnai, gitara, pritariamasis vokalas, papildomas prodiusavimas
* Ian Matthews – būgnai, perkusija, pianinas
* Sergio Pizzorno – vokalas, bosinė gitara, būgnai, gitara, melotronas, pianinas, prodiusavimas

**Papildomas personalas**
* Mark Ralph – prodiusavimas, garso suvedimas, elektronikos programavimas
* Matt Colton – garso dizainas
* Rob Harvey – pritariamasis vokalas 

## Išnašos
Al-Bukiryah FC

**„Bukirijos“ futbolo klubas**, o angliškuose šaltiniuose žinomas kaip **„Al-Burkiryah Football Club“**– Saudo Arabijos futbolo klubas iš Bukirijos.

## Istorija
Klubas, žinomas kaip **Al-Amal Football Club** įkurtas 1962 m. Nuo 2018 m. žinomas kaip **Al-Bukiryah Football Club**.

2018–2019 m. sezone Antrame divizione (III) A grupėje tapo nugalėtojais ir pateko į aukštesnę pakopą. Nuo 2019–2020 m. rungtyniavo Pirmame divizione (II).

2020–2021 m. sezone žaidė Pirmame divizione (), tačiau liko septyniolikti ir iškrito į žemesnį divizioną.

2021–2022 m. sezone Antrame divizione (III) A grupėje užėmė ketvirtą vietą, o 2022–2023 m. sezone iškovojo antrą vietą ir pateko į aukštesnę pakopą.

2023–2024 m. sezone rungtyniavo Pirmame divizione ir užėmė keturioliktą vietą. 2024 m. vasarą į klubą perėjo lietuvis Džiugas Bartkus.

## Pasiekimai
;  **Pirmasis divizionas (II):**
*  **Nugalėtojai (1):** 2018–2019 m.
*  **Antroji vieta (1):** 2022–2023 m.

## Sezonai
; Pastarųjų metų sezonai

; Al-Bukiryah FC 

|}
; Al-Amal FC

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Hatem Belal Mahmoud, gynėjas;
; Užsieniečiai
*  Džiugas Bartkus, vartininkas;
*  Henrique Luvannor, saugas;

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt 
* Globalsportsarchive
Žiežmarių tiltas

**Žiežmarių tiltas** – kelių transporto tiltas Žiežmariuose, Kaišiadorių rajono savivaldybėje, kertantis Strėvos upę pagrindinėje Vytauto gatvėje, slėnyje 150 m į pietus nuo Žiežmarių bažnyčios. Tiltu praeina kelio  maršrutas. Transporto statinį prižiūri Automobilių kelių direkcija.

Žiežmarių senamiesčio paribyje stovinčio tilto prieigose išlikę senieji pastatai. Senamiesčio krante prie tilto stovi raudonplytis kultūros centras, priešingoje pusėje gatvė apstatyta tradiciniais mediniais namais, kiek toliau įsikūręs Žiežmarių dvaras. Šalia tilto (pasroviui) vandenyje kyšo medinių polių liekanos. XX a. pradžioje per Strėvą vedusi gatvė vadinta Dvaro gatve, stovėjo medinis tiltas, šalia buvo brasta.

Tiltas dviejų angų. Važiuojamąja dalimi nutiestos dvi eismo juostos, nuo kurių metaliniais atitvarais atskirti du šalitilčiai pėstiesiems. Perdangą sudaro išilginės dvitėjo skerspjūvio gelžbetoninės sijos. Upės vaga natūrali, be krantinių, jos viduryje stūkso perdangą laikanti tarpinė atrama – sieninis tauras. Krantuose įrengti užpiltiniai ramtai. Prietilčio pylimai po statiniu nuo išplovimo apsaugoti betoninėmis plokštėmis.


Lithuanian army returning after exercises in Žiežmariai 1921.jpg|Tiltu žengia Lietuvos kariai, 1921 m.
Žiežmariai, tiltas.jpg|Ant tilto į senamiesčio pusę
Ziezmariai 2022s.jpg|Medinių polių liekanos upės vagoje


## Šaltiniai

## Nuorodos

* Žiežmarių tiltas *wikimapia.org*
* 
* Upė Strėva. Aprašymas, informacija, vandens turizmo maršrutas, atstumai. Vandens lygis *upese.lt*
* Lietuva senose fotografijose. Žiežmariai. Dvaro gatvės vaizdas nuo Strėvos pietų kranto. XX a. pr. *facebook.com*
Golden (Kylie Minogue albumas)

**Golden** – keturioliktasis australų atlikėjos Kylie Minogue studijinis albumas, išleistas 2018 m. balandžio 6 d. Tai – pirmasis atlikėjos įrašas su „BMG Rights Management“ įrašų leidykla, taip pat jame atlikėja atlieka kantri žanro muziką. Įrašui pristatyti išleisti šeši singlai: „Dancing“, „Stop Me from Falling“, „Golden“, „A Lifetime to Repair“, „Music's Too Sad Without You“ ir „Sincerely Yours“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 48 tūkstančiai kopijų ir jis debiutavo pirmojoje albumų reitingo vietoje, tampant šeštuoju atlikėjos įrašu, pasiekusiu šią viršūnę.. 2018 m. liepos mėnesio duomenimis, Jungtinėje Karalystėje parduota per 100 tūsktančių kopijų ir „Golden“ tapęs auksiniu.

## Dainų sąrašas

## Kūrybinė grupė

**Atlikėjai ir muzikantai**
* Kylie Minogue – vokalas, pritariamasis vokalas
* Jack Savoretti – vokalas 
* Sky Adams – pritariamasis vokalas , gitara , smuikas 
* Nathan Chapman – background vocals 
* Seton Daunt – gitara , klavišiniai 
* Samuel Dixon – gitara , pianinas , bosinė gitara 
* Jesse Frasure – sintezatorius , pianinas , būgnai , bosinė gitara 
* Jon Green – pritariamasis vokalas , pianinas , akustinė gitara , elektrinė gitara , bosinė gitara , klavišiniai 
* Kiris Houston – gitara , bandža , smuikas , slankiojama gitara 
* Ash Howes – klavišiniai 
* Steve McEwan – pritariamasis vokalas , gitara , bandža , gitara , bosinė gitara 
* Tom Meadows – būgnai, perkusija 
* Ron Minogue – Shelby GT 350 įrašas 
* Emre Ramazanoglu – būgnai 
* Lindsay Rimes – pritariamasis vokalas , gitara , klavišiniai 
* Davide Rossi – styginiai instrumentai 
* Danny Shah – pritariamasis vokalas , gitara 
* Alex Smith – pritariamasis vokalas 
* Richard Stannard – klavišiniai 
* Michael Stockwell – gitara , bosinė gitara 
* Mark Taylor – pritariamasis vokalas 
* Amy Wadge – pritariamasis vokalas 
* Eg White – pritariamasis vokalas , sintezatorius , bosinė gitara , akustinė gitara , armonikėlė 

**Techninis personalas**
* Sky Adams – garso suvedimas , prodiusavimas 
* Seton Daunt – papildomas gitaros programavimas , papildomas programavimas , prodiusavimas 
* Samuel Dixon – prodiusavimas 
* Jesse Frasure – garso suvedimas , prodiusavimas 
* Jon Green – garso inžinerija , prodiusavimas 
* Ash Howes – garso suvedimas , prodiusavimas 
* Savvas Iosifidis – garso suvedimas 
* Guy Massey – garso suvedimas 
* Emre Ramazanoglu – garso suvedimas 
* Lindsay Rimes – garso suvedimas , prodiusavimas 
* Davide Rossi – styginių instrumentų aranžuotės 
* Alex Smith – prodiusavimas 
* Richard Stannard – garso suvedimas , prodiusavimas 
* Mark Taylor – prodiusavimas 
* Cenzo Townshend  – garso suvedimas 
* Eg White – ritmo programavimas , garso suvedimas , prodiusavimas 

**Dizainas**
* Leif Podhajsky – meninė kryptis, dizainas
* Simon Emmett – fotografijos

## Išnašos
Staying at Tamara's

**Staying at Tamara's** – antrasis anglų atlikėjo ir dainų autoriaus George Ezra studijinis albumas, išleistas 2018 m. kovo 23 d. Jam pristatyti išleisti penki singlai: „Don't Matter Now“, „Paradise“, „Shotgun“, „Hold My Girl“ ir „Pretty Shining People“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 62 tūkstančiai kopijų ir albumas debiutavo pirmojoje albumų reitingo vietoje, tampant antruoju atlikėjo įrašu, pasiekusiu šią viršūnę. 2022 m. balandžio mėnesio duomenimis, Jungtinėje Karalystėje parduota per 1,2 milijono kopijų ir albumas tapęs keturiskart platininiu.

2019 m. vykusiuose „Brit Awards“ apdovanojimuose albumas nominuotas metų britiško albumo kategorijoje, o daina „Shotgun“ – metų britiško singlo.

## Dainų sąrašas

## Kūrybinė grupė
**Muzikantai**

* George Ezra – vokalas, gitara ; klavišiniai , bosinė gitara ; perkusija, sintezatorius ; fisharmonija , būgnai 
* Cam Blackwood – elektronikos programavimas, sintezatorius ; gitara , perkusija , pianinas , bosinė gitara , klavišiniai , vokalas , vargonai , pritariamasis vokalas , aranžuotės , styginiai instrumentai 
* Matthew Racher – būgnai, perkusija, elektronikos programavimas ; pritariamasis vokalas 
* Dan Grech-Marguerat – elektronikos programavimas 
* Liam Thorne – perkusija , elektronikos programavimas , sintezatorius , vokalas 
* Florrie Arnold – vokalas , būgnai , vokalas 
* The Atlantic Horns – pučiamieji instrumentai 
* Billie Marten – vokalas 
* Joel Pott – pritariamasis vokalas 
* Rob Blackham – pritariamasis vokalas 
* Jamie Sefton – fleita ; fliugelhornas, trombonas, trimitas 
* James Wyatt – vargonai , pianinas 
* Ollie Hodge – pritariamasis vokalas 
* Fred – bosinė gitara, būgnai, klavišiniai 
* Emma Corby – pučiamieji instrumentai 
* Jaleesa Gemerts – būgnai 
* Daniel Thomas – pritariamasis vokalas 
* Derek Green – pritariamasis vokalas 
* Juliet Roberts – pritariamasis vokalas 
* Mary Pearce – pritariamasis vokalas 
* Rebecca Goulding – pritariamasis vokalas 
* Sylvia Mason – pritariamasis vokalas 
* Dan Caplen – violončelė 
* Davide Rossi – aranžuotės 
* First Aid Kit – pritariamasis vokalas 
* Duncan Eagles – alto saksofonas, baritono saksofonas, soprano saksofonas, tenoro saksofonas 
* Jimmy Sims – bosinė gitara 
* Rae Morris – pianinas 

**Techninis personalas**
* Cam Blackwood – prodiusavimas , garso inžinerija 
* Fred – prodiusavimas 
* Dave Kutch – garso dizainas
* Dan Grech-Marguerat – garso suvedimas 
* Michael H. Brauer – garso suvedimas 
* Liam Thorne – garso inžinerija
* Dan Trachtenberg – garso inžinerija 
* Jon Bailey – garso inžinerija 
* Fernando Reyes – garso inžinerija 
* Steve Vealey – garso inžinerija 
* Charles Hicks – garso suvedimo pagalba 
* Joel Davies – garso suvedimo pagalba 
* Fiona Cruickshank – garso inžinerijos pagalba 

**Dizainas**
* Steve Stacey – dizainas
* Alex Eden-Smith – fotografijos

## Išnašos
COD Meknès

**Mekneso „COD“ klubas**, o angliškuose šaltiniuose žinomas kaip **COD Meknès**, o trumpai tiesiog **CODM** bei **COD** – Maroko futbolo klubas, įsikūręs Meknese.

## Istorija
Klubas įkurtas 1962 m. 2022–2023 m. sezone tapo Ligue Nationale Amateur (III) nugalėtojais ir buvo perkelti į aukštesnį lygmenį.

2023–2024 m. sezone rungtyniavo Antroje lygoje ir tapo nugalėtojais ir buvo perkelti į stipriausią šalies divizioną. 

2024–2025 m. sezone rungtyniavo aukščiausioje lygoje – Botola.

## Pasiekimai
;  **[[Botola]]: **
: **Čempionai:** 1995 m.
: Antra vieta: 1982 m.
;  **Maroko futbolo taurė: **
: **Nugalėtojai (1):** 1966 m.
: Finalininkai (2): 1981, 2011 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Maroko nacionalinei rinktinei
*  Adil Seraj, gynėjas;
*  Driss Belaamri, saugas;
*  El Mehdi Karnas, atraminis saugas;
; Užsieniečiai
*  Luis Enrique Nsue, gynėjas;
*  Mohamed Aoudou, puolėjas;
*  Mohamed Camara, saugas;

## Garsesni treneriai
*

## Išnašos

## Nuorodos
* SOCCERWAY
* Transfermarkt
* Globalsportsarchive
Elektrėnų meno mokykla

**Elektrėnų meno mokykla** (anksčiau ***Elektrėnų muzikos mokykla***) – neformaliojo vaikų švietimo ir formalųjį švietimą papildančio ugdymo mokykla, meninio ugdymo institucija, veikianti Elektrėnuose, teikianti pradinį profesionalaus lygio muzikos bei dailės meno išsilavinimą. Mokyklos savininkė yra Elektrėnų savivaldybė, kodas Juridinių asmenų registre – 190681211, mokymo kalba – lietuvių. Mokykla įsikūrusi šalia savivaldybės įstaigų.

## Veikla

Mokiniams siūlomos specializacijos: dailės, akordeono, fortepijono, saksofono, varinių pučiamųjų instrumentų, smuiko, gitaros, solinio dainavimo. Mokykloje suburti muzikinį ugdymą plėtojantys mokomieji kolektyvai: jaunučių ir jaunių chorai, folklorinė kapela, styginių instrumentų, gitaristų, vokalinis ansambliai, pučiamųjų ir akordeonistų orkestrai. 

## Istorija

1959 m. tuometiniame Trakų rajone įsteigta pirmoji muzikos mokykla buvo įkurta Vievyje. 1961 m. atidarytas Vievio muzikos mokyklos Elektrėnų filialas, gavęs savo veiklai Draugystės g. daugiabučio namo trijų kambarių butą. Vėliau mokykla turėjo patalpas naujai atidarytuose kultūros namuose, senojoje pirtyje Rungos g. 10, virš buvusio pašto. 1972 m. muzikos mokykla apsistojo ilgesniam laikui Rungos g. 22 namo pirmame aukšte, kur kūrėsi įvairios įmonės, partijų būstinės. Muzikos mokyklos filiale buvo mokoma kelių programų – smuiko, akordeono ir fortepijono, o mokėsi apie 20 mokinių.

1980 m. Elektrėnų filialas tapo savarankiška muzikos mokykla, kurioje mokėsi virš šimto moksleivių. Buvo suformuoti fortepijono, akordeono, chorinio dainavimo, orkestrinis skyriai. 1999 m. buvo įsteigtas dailės skyrius, o 2000 m. muzikos mokykla oficialiai pervadinta į Elektrėnų meno mokyklą. 2001 m. ji įsikraustė į suremontuotas buvusios Elektrėnų vidurinės mokyklos III korpusą Rungos g. 5. Kartu įsikūrė muzikos ir dailės skyriai, koncertams įrengta salė.

2022 m. duomenimis, mokykloje mokėsi 361 mokinys, tame skaičiuje muzikos skyriuje – 197 mokiniai, dailės skyriuje - 164 mokiniai. Dirbo 27 pedagogai, o bendras darbuotojų skaičius buvo 39. Mokytojo metodininko kvalifikacinę kategoriją turėjo 5, vyr. mokytojo - 8, mokytojo - 10, koncertmeisterio - 4 darbuotojai.

## Direktoriai

* Evaldas Petkevičius (1994-2024)

## Žymūs mokytojai

* Giedrė Jatautytė, muzikos mokytoja ir chorvedė
* Julius Jurgaitis, muzikos mokytojas ir chorvedys
* Rita Pilypaitė-Jurgaitienė, choro dirigentė, muzikos mokytoja

## Žymūs mokiniai

* Eirimas Velička, etnomuzikologas, muzikos pedagogas

## Šaltiniai

## Nuorodos

* Mokyklos svetainė
* Elektrėnų meno mokykla *youtube.com*
* Elektrėnų meno mokykla *facebook.com*
* Elektrėnų meno mokykla (Elektrėnai) *wikimapia.org*
Lamine Yamal

**Laminas Jamalis Nasravi Ebana** (*Lamine Yamal Nasraoui Ebana*, g. 2007 m. liepos 13 d.) – Ispanijos futbolininkas iš Katalonijos, krašto puolėjas.

Gimė imigrantų šeimoje – motina kilusi iš Pusiaujo Gvinėjos, tėvas iš Maroko.

## Karjera

### FC Barcelona

2023 m. balandžio 29 d. debiutavo pagrindinėje „Barcelonos“ komandoje, pakeisdamas Gavi 83-iąją minutę. Rungtynėse buvo pasiekta pergalė prieš Real Betis 4-0.

2023 m. gegužės 14 d. iškovojo pirmąjį čempiono titulą su FC Barcelona, laimėjus La Liga.

2023 m. rugsėjo 19 d. debiutavo UEFA čempionų lygos rungtynėse prieš Royal Antwerp FC laimėjus 5-0.

2023 m. spalio 2 d. žaidėjas pratęsė sutartį su FC Barcelona iki 2026 m.

2023 m. gruodžio 4 d. jam buvo įteiktas „Golden Boy The Youngest“ apdovanojimas.

## Laimėjimai
* Europos futbolo čempionatas: 2024 m.
* La Liga: 2022-23 m.

;Asmeniniai
* Europos futbolo čempionato geriausias jaunasis žaidėjas: 2024 m.

## Dalyvavimas čempionatuose

|}

## Išnašos

## Nuorodos
* 
*
Who Built the Moon?

**Who Built the Moon?** – trečiasis anglų roko grupės „Noel Gallagher's High Flying Birds“ studijinis albumas, išleistas 2017 m. lapkričio 24 d. Jam pristatyti išleisti keturi singlai: „Holy Mountain“, „It's a Beautiful World“, „She Taught Me How to Fly“ ir „If Love Is the Love“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 78 tūkstančiai kopijų ir jis debiutavo pirmojoje albumų reitingo vietoje, tampant trečiuoju grupės įrašu, pasiekusiu šią viršūnę. 2021 m. liepos mėnesio duomenimis, Jungtinėje Karalystėje parduota per 300 tūkstančiai kopijų ir albumas tapęs platininiu.

2018 m. albumas nominuotas „Mercury Prize“ apdovanojimui.

## Dainų sąrašas

## Kūrybinė grupė

**Noel Gallagher's High Flying Birds** 
* Noel Gallagher – gitara, vokalas
* Jason Falkner – bosinė gitara 
* Jeremy Stacey – būgnai 
* Keefus Ciancia – klavišiniai

**Papildomi muzikantai**
* Paul Weller – vargonai 
* Johnny Marr – gitara, lūpinė armonikėlė 
* Samuel Dixon – bosinė gitara 
* Emre Ramazanoglu – būgnai , elektronikos programavimas 
* Pete Lockett – perkusija 
* Mike Rowe – klavišiniai 
* Martin Slattery – švilpukas, pianinas 
* Kaidi Tathum – klavišiniai 
* David Holmes – klavišiniai , elektronikos programavimas , elektronika 
* Charlotte Courbe aka Le Volume Courbe – balsas 
* Jim Hunt – saksofonas 
* James SK Wān – elektrinis pianinas 
* Dominic Glover – trimitas 
* Gabe Noel – violončelė 
* Rob Lewis – violončelė 
* Emma Smith ir Vince Sipprell – styginiai instrumentai 

**Pritariantieji vokalistai**
* Adelaide McKenzie
* Beverley Skeete
* Sara-Jane Skeete
* Mary Pearce
* YSÉE aka Audrey Gbaguidi
* Michelle John
* Janet Ramus
* Una McGeogh
* Georgina McGeogh

**Prodiusavimas** 
* David Holmes – prodiusavimas
* Emre Ramazanoglu – garso suvedimas, garso inžinerijs
* Tristin Norwell – papildoma garso inžinerija
* Paul „Strangeboy“ Stacey – vokalo įrašymas
* John Davis – garso dizainas

**Dizainas**
* Gareth Halliday – viršelis
* Sara Macdonald – viršelio modelis
* David Newton – viršelio fotografija
* Matthew Cooper – dizainas
* Lawrence Watson – bukleto fotografijos

## Išnašos
China Film Group Corporation

**China Film Group Corporation** (, **CFGC**) – didžiausia ir įtakingiausia Kinijos valstybinė kino įmonė, priklausanti Kinijos komunistų partijos Centriniam propagandos departamentui. Ji valdo kino teatrus, finansuoja, gamina ir platina filmus. 2014 m. bendrovė buvo didžiausia filmų platintoja Kinijoje ir užėmė 32,8 proc. rinkos.

Pirmtakė „China Film Corporation“ buvo įsteigta 1949 m. 40 metų iki 1992 m. pabaigos „China Film Import & Export Corporation“ buvo vienintelė filmų pirkėja ir platintoja Kinijoje. Nuo 1993 m. sausio 1 d. 16 kitų Kinijos kino studijų tapo atsakingos už savo filmų platinimą. 1999 m. korporacija tapo žinoma kaip „China Film Group Corporation“. Ji išliko vienintelė užsienio filmų importuotoja Kinijoje ir yra pagrindinė kiniškų filmų eksportuotoja.

## Išnašos

## Nuorodos
* Oficiali svetainė
Daugavgryvos mūšis (1263)

**Daugavgryvos mūšis** – 1263 m. vasario 9 d. įvykęs Lietuvos karalystės ir Vokiečių ordino pajėgų susidūrimas netoli Rygos (dab. Latvija), pasibaigęs lietuvių pergale.

Mindaugo karvedžiui Treniotai žiemos žygio metu nuniokojus Estijos pajūrį ir grįžtant pro Rygą, kelią pastojo nedidelė Vokiečių ordino (daugiausia Siguldos pilies įgulos) kariuomenė. Ordino riteriai buvo įsirengę stovyklą prie perkėlos per Dauguvos upę ties Daugavgryvos (vok. *Diunamunde*) vienuolynu. Pagrindinės Livonijos kryžiuočių pajėgos tuo metu niokojo Kuršą.

Naktį iš vasario 8 į 9 d. Treniotos kariuomenė atakavo ir sutriuškino kryžiuočių pajėgas. Žuvo 9 Ordino riteriai ir nenustatytas skaičius kitų karių.

Po mūšio Treniotos pajėgos nemėgino atakuoti kitų Ordinio tvirtovių ir tęsė kelionę į Lietuvą. Manoma, kad pergalė paskatino Treniotą ryžtis paremti perversmą prieš Mindaugą ir dar tais pačiais metais užgrobti valdžią Lietuvoje.

## Šaltiniai

* (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121), p. 157–188.
* (LT) Eiliuotoji Livonijos kronika, in: Mindaugo knyga. Istorijos šaltiniai apie Lietuvos karalių. Vilnius: Lietuvos istorijos institutas, 2005.
* (DE) *Livländische Reimchronik mit Anmerkungen, Namensverzeichniss und Glossar*. Hereausgegeben von Leo Meyer Paderborn. Druck und Verlag von Ferdinand Schöningh, 1876.
* (LT) Raulinaitis, Zigmas. *Lietuvos raiteliai*. Kn.  3: Karaliaus karai (XIII amžiaus vidurys, Mindaugo laikai). Brooklyn: Karys, 1990

## Išnašos
Zumunta AC

**Zumunta AC**, o trumpiau vadinamas **Zumunta AC** – Nigerio futbolo klubas, įsikūręs šalies sostinėje Niamėjuje.

## Istorija
2022–2023 m. sezone Antrame divizione liko antroje vietoje ir pateko į aukščiausią šalies lygą. 

2023–2024 m. sezone rungtyniavo Superlygoje.

## Pasiekimai
;  **[[Nigerio Superlyga]]/Ligue 1:**
*  **Čempionai (3):** 1985, 1988, 1993 m.
;  **[[Nigerio futbolo taurė]]**
*  **Nugalėtojai (1):** 1994 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Žaidėjai, atstovavę nacionalinei rinktinei.
* 

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* [ Transfermarkt]
* Globalsportsarchive
Boulderis

**Boulderis** () – miestas Jungtinių Amerikos Valstijų vakarinėje dalyje, Kolorade, prie Uolinių kalnų ir Boulderio upės, 48 km į šiaurės vakarus nuo Denverio. Boulderio apygardos administracinis centras. 2020 m. JAV gyventojų surašymo duomenimis, mieste gyveno 108 250 gyventojai. Mokslinių ir aplinkosauginių tyrimų centras. Mieste yra svarbus Nacionalinio standartų ir technologijos instituto skyrius, saulės aktyvumo, atmosferos tyrimų centrai. Aukštųjų technologijų gamybos pramonė. Yra du universitetai, koledžas. Netoliese yra lankytinų gamtos objektų: Uolinių kalnų nacionalinis parkas, Ruzvelto nacionalinis miškas. 

## Istorija
Miestą 1858 m. įkūrė kalnakasiai, pavadintas pagal netoliese esantį Riedulių kanjoną (). 1873 m. nutiesus du geležinkelius, miestas vystėsi kaip žemės ūkio centras ir vartai į kasyklas vakaruose esančiuose kalnuose. Miesto augimą taip pat skatino 1876 m. ten pastatytas Kolorado universitetas. XX a. 10-o dešimtmečio metu, po dviejų dešimtmečių spartaus miesto augimo, buvo siekiama sumažinti gyventojų skaičiaus prieaugį: buvo apribojami naujų būstų leidimai, išsaugomi atviri plotai, atnaujinami miesto centre esantys senesni pastatai. Dalys miesto centro yra įrašytos į Nacionalinį istorinių vietų registrą.

## Gyventojai
2020 m. JAV gyventojų surašymo duomenimis, mieste gyveno 76,4 % baltųjų, 10,57 % lotynoamerikiečių, 6,41 % azijiečių, 4,41 % mišrios rasės, 1,21 % afroamerikiečių, 0,54 % kitų rasių, 0,36 % indėnų ir 0,11 % Ramiojo vandenyno salų kilmės gyventojų.


Boulder County Courthouse (31861249120).jpg|Boulderio apygardos teismo pastatas
Downtown Boulder (31841979180).jpg|Miesto centras
Naropa University in Boulder Colorado 1.jpg|Naropos universitetas
Green Mountain - panoramio (2).jpg|Žaliasis kalnas


## Šaltiniai